text: Kunst eller affald på Varde Bibliotek
  02 april 2012 kl. 14.58
  Temaet er genbrug, og udstillingen på Varde Bibliotek viser glaskunst, tasker af genbrugsmaterialer og dåsemænd i flere størrelser.
  Udstillerne har arbejdet med dåser, cykel- og traktorslanger, clips fra dåser, glas fundet i naturen, chips- og kaffeposer, reklamer, frostvareposer og slikpapir. 
  Ølgod Skole deltog i Varde Kommunes dåseindsamling i januar, og har blandt andet lavet dåsemænd, en dåsehund og en dåsebold. Værkstedet Skovlunden giver sit bud på, hvad glas fundet i naturen kan bruges til, og Iris. Maiken og Lone fra Glejbjerg viser blandt andet tasker, lysestager og punge lavet af dåseclips, cykelslanger, slikpapir, kaffe- og chipsposer.
  